Document ID: 32004R0213

Komisijas Regula (EK) Nr. 213/2004
(2004. gada 5. februāris),
kas attiecībā uz cukuru ar KN kodu 1701 un 1702, ko ieved no Serbijas un Melnkalnes, vēl uz sešiem mēnešiem atliek tā režīma piemērošanu, kas noteikts Padomes Regulā (EK) Nr. 2007/2000 par tirdzniecības ārkārtas pasākumu ieviešanu attiecībā uz valstīm un teritorijām, kuras piedalās Eiropas Savienības Stabilizācijas un asociācijas procesā vai ir ar to saistītas
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2000. gada 18. septembra Regulu (EK) Nr. 2007/2000 par tirdzniecības ārkārtas pasākumu ieviešanu attiecībā uz valstīm un teritorijām, kuras piedalās Eiropas Savienības Stabilizācijas un asociācijas procesā vai ir ar to saistītas, kura groza Regulu (EK) Nr. 2820/98 un atceļ Regulas (EK) Nr. 1763/1999 un (EK) Nr. 6/2000 [1], un jo īpaši tās 12. panta 3. punktu,
tā kā:
(1) Komisijas Regula (EK) Nr. 764/2003 [2] uz trim mēnešiem atcēla Regulā (EK) Nr. 2007/2000 paredzēto preferenču režīmu attiecībā uz cukuru ar KN kodu 1701 un 1702, ko ieved no Serbijas un Melnkalnes. Šā lēmuma pamatā bija Serbijā un Melnkalnē iegūtie dati, pēc kuriem cukura ar KN kodu 1701 un 1702 preferenciālās izcelsmes sertifikācijas un kontroles sistēma liedza šīs saņēmējas valsts kompetentajām iestādēm pārbaudīt produktu izcelsmes statusu un nodrošināt administratīvo sadarbību, kas nepieciešama izcelsmes pierādījumu pārbaudei.
(2) Tā kā stāvoklis Serbijā un Melnkalnē nebija būtiski mainījies, Komisijas Regula (EK) Nr. 1343/2003 [3] vēl uz sešiem mēnešiem atlika Regulā (EK) Nr. 2007/2000 paredzētā preferenču režīma piemērošanu cukuram ar KN kodu 1701 un 1702, ko ieved no Serbijas un Melnkalnes.
(3) Par abiem atlikšanas gadījumiem lēma, piemērojot Regulas (EK) Nr. 2007/2000 12. panta 1. punktā paredzētos noteikumus.
(4) Regulas (EK) Nr. 2007/2000 12. panta 3. punktā norādīts, ka pēc atlikšanas termiņa beigām Komisija lemj par atlikšanas izbeigšanu vai pagarināšanu.
(5) Neskatoties uz Serbijas un Melnkalnes iestāžu ievērojamiem pūliņiem stāvokli izlabot, to preferenciālās izcelsmes sertificēšanas un kontroles sistēmā joprojām ir trūkumi.
(6) Komisija tādēļ uzskata, ka, piemērojot Regulas (EK) Nr. 2007/2000 12. panta 3. punktu, attiecībā uz cukuru ar KN kodu 1701 un 1702, kuru deklarē kā Serbijas un Melnkalnes izcelsmes cukuru, atlikšana vēl jāpagarina par sešiem mēnešiem.
(7) Muitas kodeksa komiteja ir attiecīgi informēta,
IR PIEŅĒMUSI ŠO REGULU.
1. pants
Padomes Regulā (EK) Nr. 2007/2000 noteiktā preferenču režīma piemērošanu attiecībā uz cukuru ar KN kodu 1701 un 1702, ko ieved no Serbijas un Melnkalnes, atliek vēl uz sešiem mēnešiem.
2. pants
Šī regula stājas spēkā nākamajā dienā pēc publicēšanas Eiropas Savienības Oficiālajā Vēstnesī.
To piemēro no 2004. gada 8. februāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 5. februārī

Labels: 3
17
18